1. SZ. MÓDOSÍTÓ INDÍTVÁNY A 2014. ÉVI ÁLTALÁNOS KÖLTSÉGVETÉSI TERVEZETHEZ SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság /* COM/2013/0644 final - 2013/ () */





1. SZ. MÓDOSÍTÓ INDÍTVÁNY A 2014. ÉVI ÁLTALÁNOS KÖLTSÉGVETÉSI TERVEZETHEZ SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlament és tanácsi rendeletre[1] és különösen annak 39. cikkére, – az Európai Unió 2014-es pénzügyi évre vonatkozó, a Bizottság által 2013. június 28-án előterjesztett általános költségvetési tervezetére[2], az Európai Bizottság az indokolásban felsorolt okok miatt a költségvetési hatóság elé terjeszti az Európai Unió 2014. évi általános költségvetési tervezetére vonatkozó 1. sz. módosító indítványt. TARTALOMJEGYZÉK 1 Bevezetés.. 5 2 A „Horizont 2020” keretprogram, az Erasmus, a COSME és az ifjúsági foglalkoztatási kezdeményezés időszak elejére ütemezése. 5 2.1 A többéves pénzügyi keretről folytatott tárgyalások eredménye. 5 2.2 Az 1a. alfejezetre (Versenyképesség a növekedésért és foglalkoztatásért) gyakorolt hatás 6 2.2.1 A Horizont 2020 keretprogram, a COSME és az Erasmus időszak elejére ütemezése. 6 2.2.2 Az Európai Hálózatfinanszírozási Eszköz – Energia és az ITER későbbre ütemezése. 6 2.2.3 Az 1a. alfejezet programjainak módosított profilja. 7 2.3 Az 1b. alfejezetre (Gazdasági, társadalmi és területi kohézió) gyakorolt hatás. 7 2.3.1 Eredeti, az időszak elejére és későbbre ütemezés. 7 2.3.2 További későbbre ütemezés. 8 2.3.3 Részletes következmények. 9 3 További támogatás Ciprus számára.. 9 3.1 A kérelem oka.. 9 3.2 Finanszírozás a Rugalmassági Eszköz igénybevételével. 10 4 A közös technológiai kezdeményezések új generációja.. 10 4.1 Jogalkotási javaslatok.. 10 4.2 A humán- és pénzügyi erőforrásokra gyakorolt hatás. 11 5 Külön technikai segítségnyújtási költségvetési tételek létrehozása a kohéziós politika tekintetében.. 12 5.1 Jogalkotási javaslatok.. 12 5.2 A költségvetési nómenklatúrára gyakorolt hatás. 13 6 Következtetés.. 13 7 Összefoglaló táblázat a pénzügyi keret fejezetei szerinti bontásban.. 14 SZAKASZONKÉNTI BONTÁSÚ KIADÁSI KIMUTATÁS A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változata tájékoztatásul megtalálható a költségvetés mellékletében. 1 Bevezetés A 2014. évi költségvetési tervezetre vonatkozó 1. sz. módosító indítvány a következőket tartalmazza: ¾ A 2014–2020-as időszakra vonatkozó többéves pénzügyi keretről 2013. június végén született politikai megállapodás eredményeképpen a 2014. évi költségvetési tervezetben már javasoltak szerint az ifjúsági foglalkoztatási kezdeményezésnek az időszak elejére ütemezésén túl a „Horizont 2020” kutatási és innovációs keretprogram, az Oktatás, képzés, ifjúság és sport (Erasmus) és a vállalkozások versenyképességét és a kis- és középvállalkozásokat segítő program (COSME) kötelezettségvállalási előirányzatainak az időszak elejére ütemezése. ¾ A Bizottság javaslata alapján a strukturális alapokból további, összesen 100 millió EUR összegű támogatás Ciprus számára, amelynek finanszírozása az 1b. alfejezet tartaléksávjából (21,6 millió EUR) és a rugalmassági eszköz igénybevételével (78,4 millió EUR) történik. ¾ A közös technológiai kezdeményezések javasolt új generációjához szükséges humán- és pénzügyi erőforrások. ¾ Költségvetési tételek létrehozása „p.m.” bejegyzéssel, lehetővé téve, hogy az európai strukturális és beruházási alapokból származó technikai segítségnyújtás tagállami keretösszegének egy részét az átmeneti költségvetési nehézségekkel küzdő tagállamok kérésére a Bizottság kezelje. E változások nettó költségvetési hatása a 2014. évi költségvetési tervezethez képest 100 millió EUR-s emelés a kötelezettségvállalási előirányzatokban. A módosító indítvány a kifizetési előirányzatokra nézve semmilyen változást nem javasol. 2 A „Horizont 2020” keretprogram, az Erasmus, a COSME és az ifjúsági foglalkoztatási kezdeményezés időszak elejére ütemezése 2.1 A többéves pénzügyi keretről folytatott tárgyalások eredménye A 2014–2020-as időszakra vonatkozó többéves pénzügyi keretről született politikai megállapodásnak megfelelően az éves költségvetési eljárás részeként (2011-es árakon számítva) legfeljebb 2 543 millió EUR hozható előre 2014-re és 2015-re a fiatalok foglalkoztatásával, a kutatással, az Erasmus-szal és különösen a tanulószerződéses gyakorlati képzéssel, valamint a kis- és középvállalkozásokkal kapcsolatos konkrét szakpolitikai célokra. A megállapodás alapján az időszak elejére ütemezett összegeket (amelyeket a következőképpen kell felhasználni: 2 143 millió EUR az ifjúsági foglalkoztatási kezdeményezésre, 200 millió EUR a „Horizont 2020” keretprogramra, 150 millió EUR az Erasmus-ra és 50 millió EUR a COSME-ra) – az egyes fejezeteken belül és/vagy különböző fejezetek között – előirányzatokkal teljes mértékben ellentételezni kell annak érdekében, hogy a 2014–2020-as időszakra szóló fejezetenkénti vagy alfejezetenkénti összesített éves felső határok ne módosuljanak. A 2014. évi költségvetési tervezet 1. sz. módosító indítványa figyelembe veszi a 2014–2020-as időszakra vonatkozó többéves pénzügyi keretről született politikai megállapodást, és ennek megfelelően kiigazítja az 1a. alfejezet (Versenyképesség a növekedésért és foglalkoztatásért) és az 1b. alfejezet (Gazdasági, társadalmi és területi kohézió) megfelelő programjainak 2014. évi pénzügyi keretösszegét. A 2014. évi költségvetési tervezetben már szerepel az ifjúsági foglalkoztatási kezdeményezés időszak elejére ütemezése, erre vonatkozóan a Bizottság nem javasol módosítást. Az 1a. alfejezet programjainak az időszak elejére ütemezése azonban hatással van az 1b. alfejezet időszak elejére ütemezett összegeire, amint azt az alábbiakban részletesen kifejtjük. 2.2 Az 1a. alfejezetre (Versenyképesség a növekedésért és foglalkoztatásért) gyakorolt hatás 2.2.1 A Horizont 2020 keretprogram, a COSME és az Erasmus időszak elejére ütemezése A Bizottság 2014-re és 2015-re (2011-es árakon) 400 millió EUR időszak elejére ütemezését javasolja az 1a. alfejezeten belül a következő lebontásban: 200 millió EUR a „Horizont 2020” keretprogramra, 150 millió EUR az Erasmus-ra és 50 millió EUR a COSME-ra. A három program teljes összege a 2014–2020-as időszakra nézve nem változik. A megfelelő programonkénti lebontás a következő: · Horizont 2020 keretprogram: 2014-ben az időszak elejére ütemezett összeg 2011-es árakon 200 millió EUR-t (folyó árakon 212,2 millió EUR-t) tesz majd ki, amely 50-50 %-ban oszlik meg a következő két költségvetési tétel között: „15 03 01 01. jogcím ¾ Marie Skłodowska-Curie cselekvések — Új készségek kialakítása és az innováció kibontakoztatása” és „08 02 01 01. jogcím ¾ A felderítő kutatás megerősítése az Európai Kutatási Tanács tevékenységén keresztül”. · COSME: a rendelkezésre álló források 2014-ben (2011-es árakon) 30 millió EUR-val, 2015-ben pedig 20 millió EUR-val emelkednek (folyó árakon 31,7 millió EUR-val, illetve 21,6 millió EUR-val). A Bizottság azt javasolja, hogy az időszak elejére ütemezett összeg nagy részét (85 %-át) fordítsák a kkv-k számára nyújtott pénzügyi eszközökre („02 02 02 ¾ A kis- és középvállalkozások (kkv-k) forráshoz jutásának javítása tőke- és hitelfinanszírozás formájában”), a fennmaradó részt pedig a „02 02 01 ¾ A vállalkozói készség ösztönzése, valamint az uniós vállalkozások versenyképességének és piacra jutásának javítása” költségvetési jogcímcsoportra. · Erasmus: ennél a programnál 2011-es árakon 2014-ben 130 millió EUR-t, 2015-ben pedig 20 millió EUR-t ütemeznek az időszak elejére, ami folyó árakon 137,5 millió EUR, illetve 21,6 millió EUR összegnek felel meg. A pótlólagos összegeket a „tanulószerződéses gyakorlati képzés” alkotóelem megerősítésére használják majd fel („15 02 01 ¾ A kiválóság előmozdítása és együttműködés az európai oktatás, képzés és ifjúságügy területén; a program jelentősége a munkaerőpiac szempontjából, valamint a fiatalok részvétele Európa demokratikus életében”). 2.2.2 Az Európai Hálózatfinanszírozási Eszköz – Energia és az ITER későbbre ütemezése A „Horizont 2020” keretprogram, a COSME és az Erasmus fentiekben ismertetett, időszak elejére ütemezésével párhuzamosan az Európai Hálózatfinanszírozási Eszköz Energia területére és a Nemzetközi termonukleáris kísérleti reaktorra (ITER) tervezett előirányzatokat későbbre ütemezik, ezek egyedi végrehajtási kilátásait is figyelembe véve az időszak folyamán. · ITER: a módosított közbeszerzési tervezés figyelembevétele érdekében 2014-ről (2011-es árakon) 200 millió EUR-t ütemeznek át 2015-re. Az ITER Fúziósenergia-fejlesztési Közös Vállalkozás (F4E) szorosan együttműködött a vállalkozókkal, hogy a tervezettnél alacsonyabb költségen juthasson hozzá a leszállítandó anyagokhoz, illetve hogy jobb minőségű termékeket kapjon az alacsonyabb szintű műszaki előírásoknak megfelelő termékekével megegyező áron. Emiatt azonban módosítani kellett az eredeti terveket és tervrajzokat, ami az eredetileg tervezettnél több időt vesz igénybe. · Európai Hálózatfinanszírozási Eszköz – Energia: az Európai Hálózatfinanszírozási Eszköz – Energia program összes előirányzata 2014-ben 160 millió EUR-val, 2015-ben pedig 240 millió EUR-val fog csökkenni (2011-es árakon), ami ellentételezi az 1a. alfejezet programjainak időszak elejére ütemezését. A program teljes összege a hétéves időszak alatt változatlan marad. Ennek megfelelően az Európai Hálózatfinanszírozási Eszköz – Energia ütemezését az infrastruktúra-projektek várható finanszírozási igényeinek figyelembe vételével kiigazítják a 2015–2020-as indikatív pénzügyi programozásban. Annak érdekében, hogy tükrözzék az Európai Hálózatfinanszírozási Eszköz programjának fokozatos felszámolását, lineárisabbá tették a pénzügyi támogatást, és ennek során figyelembe vették a közös érdekű projektek listájának kétévenkénti megújítását is. A négy operatív költségvetési tétel közötti felosztás újbóli kiigazításának az a célja, hogy összhangba hozza a költségvetési tervezetet és az indikatív pénzügyi programozást az Európai Hálózatfinanszírozási Eszköz jogi aktusáról folytatott tárgyalások legfrissebb eredményeivel, nevezetesen azzal, hogy 10 %-os felső korlátot vezettek be a pénzügyi eszközök számára rendelkezésre álló pénzügyi keretösszegre vonatkozóan. 2.2.3 Az 1a. alfejezet programjainak módosított profilja A fentiekben javasolt, az időszak elejére és későbbre való ütemezésekből eredően a 2014. évi költségvetési tervezetben történt változásokat és ebből következően az 1a. alfejezet programjai indikatív pénzügyi programozásának változásait az alábbiakban foglaljuk össze (millió EUR, 2011-es árakon): Program || 2014 || 2015 || 2016 || 2017 || 2018 || 2019 || 2020 || ÖSSZESEN ITER || –200 || +200 || 0,0 || 0,0 || 0,0 || 0,0 || 0,0 || 0,0 Horizont 2020 keretprogram || +200 || 0,0 || –25,0 || –25,0 || –50,0 || –50,0 || –50,0 || 0,0 Erasmus || +130,0 || +20,0 || –63,8 || –67,5 || –12,5 || –6,2 || 0,0 || 0,0 COSME || +30,0 || +20,0 || –6,2 || –12,5 || –12,5 || –18,8 || 0,0 || 0,0 Európai Hálózatfinanszírozási Eszköz – Energia || –160,0 || –240,0 || +95,0 || +105,0 || +75,0 || +75,0 || +50,0 || 0,0 Az alábbi táblázat összefoglalja a 2014-re vonatkozó megfelelő összegeket folyó árakon: Program || 2014 ITER || –212,2 Horizont 2020 keretprogram || +212,2 Erasmus || +137,5 COSME || +31,7 Európai Hálózatfinanszírozási Eszköz – Energia || –169,2 Összesen || 0,0 2.3 Az 1b. alfejezetre (Gazdasági, társadalmi és területi kohézió) gyakorolt hatás 2.3.1 Eredeti, az időszak elejére és későbbre ütemezés A Bizottság a 2014. évi költségvetési tervezetben javasolta, hogy a fiatalok munkanélkülisége elleni küzdelem fokozása érdekében az ifjúsági foglalkoztatási kezdeményezés előirányzataiból ütemezzenek az időszak elejére 1 271,4 millió EUR-t (2011-es árakon). Ezt az időszak elejére ütemezést a 2014. évi költségvetési tervezetben úgy ellensúlyozták, hogy megfelelően csökkentették a Kohéziós Alapból az Európai Hálózatfinanszírozási Eszközhöz nyújtott hozzájárulást (Európai Hálózatfinanszírozási Eszköz – Közlekedés: 2014-ben mínusz 471,2 millió EUR), az európai területi együttműködést (2014-ben mínusz 640,2 millió EUR) és az 1a. alfejezet felső határát (2014-ben 160 millió EUR). Az időszak elejére ütemezés az időszak egészére nézve semleges hatást gyakorolt valamennyi érintett fejezetre és programra, viszont maga után vonta az éves felső határok közötti kiigazítást. A többéves pénzügyi keretre vonatkozó végleges politikai megállapodás számos program esetében lehetővé teszi az időszak elejére ütemezést, ez azonban egyik éves felső határra nézve sem jelent változást. A Bizottság ezért ebben a módosító indítványban az 1b. alfejezet 2014. évi költségvetési tervezetben foglalt kiadásainak (2011-es árakon számított) 160 millió EUR-s csökkentését javasolja, hogy a kiadásokat összhangba hozza a megállapodásban szereplő 2014-es felső határral. 2.3.2 További későbbre ütemezés Az 1b. alfejezet eredeti felső határainak megtartása érdekében a Bizottság azt javasolja, hogy (2011-es árakon) további 160 millió EUR-t ütemezzenek későbbre az európai területi együttműködés előirányzataiból. Az európai területi együttműködés profiljának módosítása egyúttal lehetővé teszi, hogy a jogalkotási folyamat csúszására tekintettel a költségvetés megfelelőbben alkalmazkodjon a programok elfogadásának várható ütemezéséhez: a korábbi programozási időszakok tapasztalatai azt mutatják, hogy a határon átnyúló műveletekhez kapcsolódó viszonylagos összetettségük miatt ezeket a programokat az utolsók között hagyták jóvá. Az 1b. alfejezet adott időszakra vonatkozó új kiadási profilja (millió EUR, 2011-es árakon) az alábbi táblázatban szerepel[3]. Az egyetlen változás a költségvetési tervezethez képest az európai területi együttműködéshez kapcsolódik; minden egyéb kiadás változatlan marad. || 2014 || 2015 || 2016 || 2017 || 2018 || 2019 || 2020 || ÖSSZESEN Ifjúsági foglalkoztatási kezdeményezés – eredeti || 428,6 || 428,6 || 428,6 || 428,6 || 428,6 || 428,6 || 428,6 || 3 000,0 időszak elejére ütemezés || +1 271,4 || +871,4 || –428,6 || –428,6 || –428,6 || –428,6 || –428,6 || 0,0 Ifjúsági foglalkoztatási kezdeményezés – módosított || 1 700,0 || 1 300,0 || 0,0 || 0,0 || 0,0 || 0,0 || 0,0 || 3 000,0 Európai Hálózatfinanszírozási Eszköz-Kohéziós Alap – eredeti || 1 397,5 || 1 401,8 || 1 403,8 || 1 414,8 || 1 440,9 || 1 451,3 || 1 489,9 || 10 000,0 későbbre ütemezés || –471,2 || –277,5 || +748,7 || 0,0 || 0,0 || 0,0 || 0,0 || 0,0 Európai Hálózatfinanszírozási Eszköz-Kohéziós Alap – módosított || 926,3 || 1 124,3 || 2 152,5 || 1 414,8 || 1 440,9 || 1 451,3 || 1 489,9 || 10 000,0 Európai területi együttműködés – eredeti[4] || 1 278,3 || 1 278,3 || 1 278,3 || 1 278,3 || 1 278,3 || 1 278,3 || 1 278,3 || 8 948,3 későbbre ütemezés || –800,2 || –593,9 || –320,1 || +428,6 || +428,6 || +428,6 || +428,6 || 0,0 Európai területi együttműködés – módosított[5] || 478,1 || 684,4 || 958,2 || 1 706,9 || 1 706,9 || 1 706,9 || 1 706,9 || 8 948,3 2.3.3 Részletes következmények A 2014. évi költségvetési tervezethez képest a profil kiigazítása maga után vonja a „13 03 64 ¾ Európai Regionális Fejlesztési Alap (ERFA) ¾ Európai területi együttműködés” költségvetési jogcímcsoportra javasolt kötelezettségvállalási előirányzatok (folyó árakon) 169,2 millió EUR-s csökkentését. A kifizetési előirányzatok módosítása nem szükséges, mivel a Bizottság eleve azt feltételezte, hogy a többi strukturális programhoz képest az európai területi együttműködés előfinanszírozásának fedezésére kevesebb előirányzatra lesz szükség. 3 További támogatás Ciprus számára 3.1 A kérelem oka Az Európai Tanács 2013. június 27–28-i ülésén megállapította, hogy további támogatást kell nyújtani Ciprus számára. Noha az Európai Tanács 2013. februári következtetéseiben elismerte, hogy a gazdasági válság az euróövezeten belül több tagállam jóléti szintjére is közvetlen hatást gyakorolt, és ezért további kereteket különítettek el a strukturális alapokból, ekkor még nem született döntés a Ciprusnak szóló makrogazdasági támogatási programról. Ezen új fejleményre tekintettel az Európai Tanács júniusban felkérte az Európai Parlamentet és a Tanácsot, hogy Ciprus különösen nehéz helyzetének kezelése érdekében vizsgálják meg a többéves pénzügyi kereten belüli rugalmasság által kínált lehetőségeket, a Rugalmassági Eszközt is ideértve[6]. A Bizottság javasolja, hogy két év alatt (2014-ben és 2015-ben két egyenlő éves részletben) folyó árakon összesen 200 millió EUR-s összegben nyújtsanak további allokációt a strukturális alapokból Ciprus számára. Az eredeti allokáción túl nyújtott további összeget a strukturális alapok megfelelő ciprusi programjai foglalnák magukban, amelyeket az Európai Regionális Fejlesztési Alap (ERFA) és az Európai Szociális Alap finanszíroz, pontosan úgy, mint az összes többi többletallokáció esetében, amelyeket februárban állapítottak meg más tagállamok számára. A gazdasági válság és annak a pénzügyi szektorra gyakorolt kedvezőtlen hatása miatt a ciprusi gazdaság súlyos likviditási gondokkal küzd. Döntő jelentőséggel bír ugyanakkor sok, jelenleg előkészítés alatt álló projekt kidolgozásának folytatása. E projektek célja elsősorban az energiahatékonyság és a megújuló energiaforrások használatának előmozdítása, valamint a kis- és középvállalkozások (kkv-k) támogatása, amelyek jelenleg nem jutnak rendszeres finanszírozáshoz a bankszektorból. Az ERFA-ból nyújtandó további uniós pénzügyi támogatás lehetővé teszi majd e projektek finanszírozását és végrehajtását. Ebből következően a kiegészítő ERFA-források hozzájárulnak majd a gazdaság újraindításához, valamint a munkahelyteremtéshez, illetve olyan munkahelyek fenntartásához, amelyek máskülönben megszűnnének. A foglalkoztatási ráta folyamatos csökkenését és a – különösen a fiatalok körében – növekvő munkanélküliséget tovább súlyosbítja a költségvetési, pénzügyi és gazdasági válság. Fokozott támogatásra van szükség annak érdekében, hogy javuljanak a foglalkoztathatósági kilátások és munkalehetőségek jöjjenek létre az állástalanok és különösen a fiatal munkanélküliek számára. A további ESZA-források lehetővé teszik majd az ifjúsági garancia keretében javasolt fellépések finanszírozását, valamint általánosságban véve bővítik az aktív munkaerő-piaci intézkedések alkalmazási körét és javítják ezek hatékonyságát. A kiegészítő ESZA-finanszírozás továbbá elősegíti majd a ciprusi közigazgatás, egészségügyi és szociális jóléti rendszer reformjainak végrehajtását, amelyre Ciprus a 2013. áprilisban aláírt egyetértési megállapodás/makrogazdasági kiigazítási program értelmében kötelezettséget vállalt. A további 2014-es előirányzatok tényleges felosztása az ESZA (30,7 millió EUR a 04 02 62. költségvetési jogcímcsoportra) és az ERFA (69,3 millió EUR a 13 03 62. költségvetési jogcímcsoportra) között a ciprusi hatóságok által kérelmezett végleges programlebontástól függ majd, a strukturális alapok összes programjához hasonlóan, a rendelet által meghatározott kereteken belül. A Bizottság ennek megfelelően a költségvetési tervezetben alkalmazotthoz hasonló megközelítést követett, és azt feltételezte, hogy az ESZA részarányát az európai strukturális és beruházási alapokra vonatkozó közös rendelkezésekről szóló rendeletről folytatott tárgyalások legutóbbi szakaszában rögzített minimális részarányban határozzák meg, a végleges megállapodás sérelme nélkül. Ciprus esetében ez a minimális ESZA részarány 30,7 % lenne. A programok végleges elfogadását követően a Bizottság – amennyiben szükséges – átcsoportosításokat végez majd e felosztás kiigazítására. 3.2 Finanszírozás a Rugalmassági Eszköz igénybevételével A Ciprusnak nyújtandó további támogatás érdekében a Bizottság a 2014. évi költségvetési tervezetben foglalt összegen felül a kötelezettségvállalási előirányzatok (folyó árakon) 100 millió EUR-val történő megemelését javasolja. Mivel ez az összeg meghaladja az 1b. alfejezet felső kiadási határa alatti tartaléksávot, a Bizottság ezzel párhuzamosan javasolja, hogy az 1b. alfejezet felső határa alatt fennmaradó tartaléksáv felhasználását követően (21,6 millió EUR) 2014-ben összesen 78,4 millió EUR-s összegben vegyék igénybe a Rugalmassági Eszközt. Mivel 2014-re nem irányoztak elő visszatérítéseket, nem szükséges a kifizetési előirányzatok felfelé történő kiigazítása. 4 A közös technológiai kezdeményezések új generációja 4.1 Jogalkotási javaslatok A kutatás és az innováció megerősítése létkérdés a fenntartható gazdasági növekedés és munkahelyteremtés, valamint Európa nemzetközi versenyképességének növelése szempontjából. A „Horizont 2020” uniós kutatási és innovációs keretprogram egyik kulcsfontosságú eleme az a javaslat, amely szerint egyesíteni kell az erőket a magánszektorral és a tagállamokkal ahhoz, hogy az egyes országok vagy vállalkozások erejét meghaladó eredményeket érjünk el. Ennek érdekében a Bizottság 2013 júliusában egy sor jogalkotási javaslatot fogadott el a „Horizont 2020” keretprogram szerinti köz-magán társulások és a tagállamokkal alakítandó közszektoron belüli társulások létrehozására. A jelenlegi 7. kutatási keretprogram alatt a közös technológiai kezdeményezésekkel kapcsolatban szerzett tapasztalatokra, továbbá az ágazati partnerek egyértelmű kötelezettségvállalásaira építve a „Horizont 2020” keretprogram közös technológiai kezdeményezései előnyre tesznek szert az iparág erőteljes részvételét jobban figyelembe vevő jogi keretből, és a költségvetési rendelet új rendelkezéseinek teljes körű kihasználása révén történő jelentős egyszerűsítésből. A költségvetési rendelet speciális rendelkezéseket tartalmaz a köz-magán társulásokra vonatkozóan, például kifejezetten köz-magán társulásokra létrehozott szervként ismeri el ezeket a közös technológiai kezdeményezéseket, és lehetőséget biztosít számukra arra, hogy „könnyített”, saját egyedi igényeikre szabott pénzügyi szabályzatot fogadjanak el. Szem előtt tartva azt az átfogó célt, hogy a nagyszabású kutatási és innovációs menetrendek közös kidolgozása, finanszírozása és megvalósítása érdekében strukturált partnerségi viszonyok jöjjenek létre a köz- és a magánszektor között, a Bizottság javaslatot[7] tett a „Horizont 2020” keretprogram indulásakor létrehozandó öt közös technológiai kezdeményezésre, amelyek mindegyike egyértelműen meghatározott célkitűzések teljesítése révén kíván áttörést elérni a következő területeken: · Az innovatív gyógyszerek kutatására irányuló kezdeményezés (IMI2): az európai polgárok egészségének és életminőségének javítása új és hatékonyabb diagnózist és gyógymódokat, például új antimikrobiális kezeléseket kínálva számukra, · Bioalapú iparágak (BBI): olyan új és versenyképes bioalapú értékláncok kialakítása, amelyek felválthatják a fosszilis tüzelőanyagok iránti igényt, és erőteljes lökést adhatnak a vidékfejlesztésnek, · Üzemanyagcella- és hidrogéntechnológia (FCH2): olyan gazdaságilag életképes, tiszta megoldások kifejlesztése, melyek a hidrogént alkalmazzák energiahordozóként és az üzemanyagcellákat energiaátalakítóként, · „Clean Sky” (Clean Sky 2): a repülőgépek következő generációja által kifejtett környezeti hatások drasztikus csökkentése, · Kiváló Európai Elektronikai Alkatrészek és Rendszerek (ECSEL): Európa élvonalban tartása az elektronikai alkatrészek és rendszerek területén, és a hasznosítás akadályainak gyors felszámolása. E javaslatok közül négy a hetedik keretprogram idején kialakított közös technológiai kezdeményezések következő fázisát alkotja (az elektronikai rendszerekkel és alkatrészekkel foglalkozó közös technológiai kezdeményezés a meglévő ARTEMIS és ENIAC kezdeményezés összevonásából született). A Bioalapú Iparágak közös technológiai kezdeményezést új kezdeményezésként azonosították. A javaslat szerint a közös technológiai kezdeményezések 2024-ig működnek. A javaslatok 2020-ig gyakorolnak hatást a kötelezettségvállalási előirányzatokra. A közös technológiai kezdeményezésekkel párhuzamosan a Bizottság javasolta[8] az új generációs európai légiforgalmi szolgáltatási rendszer (SESAR) megvalósítását célzó közös vállalkozás meghosszabbítását a „Horizont 2020” keretprogram alapján. A SESAR közös vállalkozás irányítja a SESAR projektet, az egységes európai égbolt kezdeményezés műszaki pillérjét, amelynek célja az európai légiforgalmi szolgáltatási rendszer korszerűsítése. Specifikus, szakpolitika-orientált tevékenységének köszönhetően a SESAR nem közös technológiai kezdeményezés formájában alakult meg. A javasolt meghosszabbítás biztosítja, hogy a „Horizont 2020” keretprogram időtartama alatt is folytatódjon a légiforgalmi szolgáltatási kutatás és innováció, az egységes európai égbolt szakpolitikai célkitűzéseivel teljes összhangban. A közös technológiai kezdeményezésekhez hasonlóan a tervek szerint a SESAR is 2024-ig fog működni, a javaslat viszont csak 2020-ig gyakorol hatást a kötelezettségvállalási előirányzatokra. 4.2 A humán- és pénzügyi erőforrásokra gyakorolt hatás A javaslat szerint az egyes közös technológiai kezdeményezések és a SESAR operatív és támogatási kiadásait (kötelezettségvállalási és kifizetési előirányzatokban) 2014-ben a „Horizont 2020” keretprogram azon érintett programjainak főbb operatív költségvetési sorairól történő átcsoportosítással fedezik, amelyek ugyanazokat a szakpolitikai célkitűzéseket szolgálják. Összességében véve a „Horizont 2020” keretprogramon belüli kötelezettségvállalási és kifizetési előirányzatoknak az öt közös technológiai kezdeményezés és a SESAR működését lehetővé tevő átcsoportosítása kötelezettségvállalási előirányzatokban 609,2 millió EUR-t, kifizetési előirányzatokban pedig 76,9 millió EUR-t tesz ki. A közös technológiai kezdeményezések és a SESAR fentiekben jelzett pénzügyi keretösszegei elsősorban operatív előirányzatokat tartalmaznak szakpolitikai célkitűzéseik megvalósításához, továbbá a működési költségeikhez való hozzájárulást, amelynek finanszírozása 50-50 %-ban oszlik meg a közös vállalkozás ágazati és más partnerei között. A közös technológiai kezdeményezések és a SESAR által kezelendő operatív kiadások teljes összege a tervek szerint jelentősen emelkedni fog az új többéves pénzügyi keret időtartama alatt. E jelentős emelést szem előtt tartva az öt közös technológiai kezdeményezés és a SESAR alkalmazottainak együttes létszáma a javaslat szerint a 2014. évi költségvetési tervezetben foglaltakhoz képest 2014-ben 37 teljesmunkaidő-egyenértékes álláshellyel bővül, ami tükrözi a közös technológiai kezdeményezések jelenlegi generációjának fokozatos megszüntetését. E nettó emelkedés nagymértékben a bioalapú iparágakra vonatkozó teljesen új közös technológiai kezdeményezés személyi állományából ered (+ 16 teljesmunkaidő-egyenértékes álláshely 2014-ben), amit részben úgy ellensúlyoznak, hogy az ARTEMIS és az ENIAC javasolt összeolvadásával létrejövő ECSEL személyi állományát csökkentik (–3 teljesmunkaidő-egyenértékes álláshely 2014-ben). A javasolt összesen 37 teljesmunkaidő-egyenértékes álláshelybővülés lebontása a következő: + 26 ideiglenes alkalmazott (ebből 25 AD és 1 AST) és + 11 szerződéses alkalmazott. A munkaerő-felvétel várható időtartamának figyelembevétele érdekében a kapcsolódó alapilletmény-szükségleteket a további álláshelyek esetében nyolc hónapra vonatkozóan számolták ki. A Bioalapú Iparágak Közös Vállalkozás esetében az alapilletmény-szükségleteket azonban kivételesen hathónapra vonatkozóan számolták ki, mivel teljesen új szervről van szó. A közös technológiai kezdeményezéseknél az operatív előirányzatok egy részének a „Horizont 2020” keretprogram alatti kezeléséhez szükséges álláshelybővüléshez kapcsolódó igazgatási kiadásokat teljes mértékben a „Horizont 2020” keretprogram Bizottság által kezelt igazgatási támogatási kiadásainak a megfelelő csökkentésével ellensúlyozzák, hogy a „Horizont 2020” keretprogram összesített igazgatási kiadása változatlan maradjon. Ennek megfelelően az egyes közös technológiai kezdeményezések működési költségeihez való 3,5 millió EUR-s uniós összhozzájárulást a „Horizont 2020” keretprogram programjaihoz tartozó meglévő költségvetési tételek igazgatási támogatási kiadásaiból fedezik. A közös technológiai kezdeményezésekre előirányzott humán- és pénzügyi erőforrások részleteit a javasolt átcsoportosítással együtt a költségvetési melléklet tartalmazza. 5 Külön technikai segítségnyújtási költségvetési tételek létrehozása a kohéziós politika tekintetében 5.1 Jogalkotási javaslatok Az európai strukturális és beruházási alapokra vonatkozó közös rendelkezésekről szóló rendelettervezet 51. cikke (1) bekezdésének k) pontjában javasolt rendelkezéseknek megfelelően a Bizottság által kezdeményezett technikai segítségnyújtás fedezheti az ugyanezen rendelettervezet 22. cikkének (1) bekezdésében meghatározottak szerint átmeneti költségvetési nehézségekkel küzdő tagállamban tapasztalható gazdasági és társadalmi kihívások kezelése érdekében hozott szerkezeti és igazgatási reformok azonosítására, és rangsorolására és végrehajtására irányuló intézkedéseket. A tagállami segítségnyújtási keretösszeg egy részének a Bizottság által kezdeményezett technikai segítségnyújtáshoz való átcsoportosítása révén az érintett tagállam kérésére és a Bizottsággal egyetértésben meg lehet emelni e fellépések összegét. Ezt az emelést az érintett tagállammal kapcsolatos, fent említett intézkedések végrehajtására fordítják majd a Bizottság közvetlen vagy közvetett irányításával. A közös rendelkezésekről szóló rendelettervezetről folyó intézményközi tárgyalások keretében a Bizottság a 2013. szeptember 10-i háromoldalú egyeztetésen előterjesztette a vonatkozó javaslatokat, amelyek lehetővé teszik a tagállamoknak, hogy a közös rendelkezésekről szóló rendelettervezetbe illesztendő új rendelkezés (22a. cikk) értelmében ilyen kérelmet nyújtsanak be. Noha a szóban forgó összeget a Bizottság által kezdeményezett operatív technikai segítségnyújtásként kezelnék, az továbbra is a tagállami technikai segítségnyújtási keretösszeg határain belül lenne elszámolandó, és nem kerülne a Bizottság által kezdeményezett technikai segítségnyújtás felső határa alá. 5.2 A költségvetési nómenklatúrára gyakorolt hatás A megfontolás alatt álló jogalkotási javaslatokkal párhuzamosan a Bizottság javasolja, hogy ugyanazon a jogcímcsoporton belül a meglévők mellett hozzanak létre külön költségvetési tételeket a Bizottság által kezdeményezett technikai segítségnyújtásra vonatkozóan. Mivel a javaslat szerint a kiegészítő elem mind az öt európai strukturális és beruházási alapra nézve közös rendelkezésekben szerepel, a Bizottság öt költségvetési tétel létrehozását javasolja p.m. bejegyzéssel és a kapcsolódó költségvetési megjegyzésekkel együtt. A lehetséges igényeket az érintett tagállam kérésére egy későbbi szakaszban lehet majd csak értékelni. Ez a művelet semmilyen további kötelezettségvállalást vagy kifizetést nem von maga után az uniós költségvetésre nézve. A Bizottság ezért a következő öt költségvetési tétel létrehozását javasolja (az ehhez kapcsolódóan a meglévő nómenklatúrára gyakorolt hatást dőlt betűvel jeleztük): ¾ || 04 02 63 02. jogcím ¾ Európai Szociális Alap (ESZA) ¾ Tagállami kérésre a Bizottság által kezelt operatív technikai segítségnyújtás (a 04 02 63. jogcímcsoportból 04 02 63 01. jogcím lesz a 04 02 63. jogcímcsoporton belül) ¾ || 05 04 60 03. jogcím ¾ Tagállami kérésre a Bizottság által kezelt operatív technikai segítségnyújtás (a 05 04 60. ¾ Európai Regionális Vidékfejlesztési Alap jogcímcsoporton belül) ¾ || 11 06 63 02. jogcím – Európai Tengerügyi és Halászati Alap (ETHA) — Tagállami kérésre a Bizottság által kezelt operatív technikai segítségnyújtás (a 11 06 63. jogcímcsoportból 11 06 63 01. jogcím lesz a 11 06 63. jogcímcsoporton belül) ¾ || 13 03 65 02. jogcím — Európai Regionális Fejlesztési Alap (ERFA) — Tagállami kérésre a Bizottság által kezelt operatív technikai segítségnyújtás (a 13 03 65. jogcímcsoportból 13 03 65 01. jogcím lesz a 13 03 65. jogcímcsoporton belül) ¾ || 13 04 61 02. jogcím — Kohéziós Alap — Tagállami kérésre a Bizottság által kezelt operatív technikai segítségnyújtás (a 13 04 61. jogcímcsoportból 13 04 61 01. jogcím lesz a 13 04 61. jogcímcsoporton belül) 6 Következtetés Ez a módosító indítvány összehangolja a 2014. évi költségvetési tervezetet a többéves pénzügyi keretről folytatott tárgyalások eredményével. Ezenfelül figyelembe veszi a közös technológiai kezdeményezések új generációjára vonatkozó bizottsági javaslatokat, valamint a kohéziós politikára vonatkozó egyedi technikai segítségnyújtást. A módosító indítvány ezáltal aktualizált alapot nyújt a 2014. évi költségvetés zökkenőmentes elfogadásához, a kiadási programok végrehajtó ügynökségekhez való kiszervezésére vonatkozó bizottsági javaslat és a mezőgazdasági és halászati piacokról való szokásos őszi tájékoztatás előtt, amelyeket a Bizottság az egyeztetés megkezdése előtt időben meg fog küldeni. 7 Összefoglaló táblázat a pénzügyi keret fejezetei szerinti bontásban Fejezet || 2014. évi költségvetési tervezet || 1. sz. módosító indítvány || 2014. évi költségvetési tervezet + 1. sz. módosító indítvány Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok 1. || Intelligens és inkluzív növekedés || 63 824 732 827 || 62 788 667 818 || 100 000 000 || || 63 924 732 827 || 62 788 667 818 Felső határ || 63 973 000 000 || || || || 63 973 000 000 || Tartaléksáv || 148 267 173 || || || || 126 647 173 || 1a. || Versenyképesség a növekedésért és foglalkoztatásért || 16 264 152 827 || 11 694 938 804 || 169 200 000 || || 16 433 352 827 || 11 694 938 804 Felső határ (1) || 16 390 000 000 || || || || 16 560 000 000 || Tartaléksáv || 125 847 173 || || || || 126 647 173 || 1b. || Gazdasági, társadalmi és területi kohézió || 47 560 580 000 || 51 093 729 014 || –69 200 000 || || 47 491 380 000 || 51 093 729 014 Felső határ (1) || 47 583 000 000 || || || || 47 413 000 000 || Tartaléksáv || 22 420 000 || || || || 21 620 000 || Rugalmassági Eszköz || || || || || 78 380 000 || Tartaléksáv || 22 420 000 || || || || 0 || 2. || Fenntartható növekedés: természeti erőforrások || 59 247 714 684 || 56 532 492 046 || || || 59 247 714 684 || 56 532 492 046 Felső határ || 59 303 000 000 || || || || 59 303 000 000 || Tartaléksáv || 55 285 316 || || || || 55 285 316 || ebből: Európai Mezőgazdasági Garanciaalap (EMGA) – Piachoz kapcsolódó kiadások és közvetlen kifizetések || 43 778 100 000 || 43 776 956 403 || || || 43 778 100 000 || 43 776 956 403 Közbenső felső határ || 44 130 000 000 || || || || 44 130 000 000 || Nettó átcsoportosítás az EMGA és az EMOGA között || 351 900 000 || || || || 351 900 000 || Tartaléksáv || 0 || || || || 0 || 3. || Biztonság és uniós polgárság || 2 139 460 732 || 1 668 006 729 || || || 2 139 460 732 || 1 668 006 729 Felső határ || 2 179 000 000 || || || || 2 179 000 000 || Tartaléksáv || 39 539 268 || || || || 39 539 268 || 4. || Globális Európa || 8 175 802 134 || 6 251 299 380 || || || 8 175 802 134 || 6 251 299 380 Felső határ || 8 335 000 000 || || || || 8 335 000 000 || Tartaléksáv || 159 197 866 || || || || 159 197 866 || 5. || Igazgatás || 8 595 115 307 || 8 596 738 107 || || || 8 595 115 307 || 8 596 738 107 Felső határ || 8 721 000 000 || || || || 8 721 000 000 || Tartaléksáv || 125 884 693 || || || || 125 884 693 || ebből: Az intézmények igazgatási kiadásai || 6 936 293 672 || 6 937 916 472 || || || 6 936 293 672 || 6 937 916 472 Közbenső felső határ || 7 056 000 000 || || || || 7 056 000 000 || Tartaléksáv || 119 706 328 || || || || 119 706 328 || 6. || Ellentételezések || 28 600 000 || 28 600 000 || || || 28 600 000 || 28 600 000 Felső határ || 29 000 000 || || || || 29 000 000 || Tartaléksáv || 400 000 || || || || 400 000 || Összesen || 142 011 425 684 || 135 865 804 080 || 100 000 000 || || 142 111 425 684 || 135 865 804 080 Felső határ || 142 540 000 000 || 135 866 000 000 || || || 142 540 000 000 || 135 866 000 000 Rugalmassági Eszköz || || || || || 78 380 000 || Tartaléksáv || 528 574 316 || 195 920 || || || 506 954 316 || 195 920 || A többéves pénzügyi kereten kívül || 456 181 000 || 200 000 000 || || || 456 181 000 || 200 000 000 Mindösszesen || 142 467 606 684 || 136 065 804 080 || 100 000 000 || || 142 567 606 684 || 136 065 804 080 (1) A költségvetési tervezet oszlopában feltüntetett felső határok a többéves pénzügyi keretről folytatott tárgyalásoknak a költségvetési tervezet elfogadásakori állapotát tükrözik, míg a módosító indítvány oszlopában szereplő felső határok figyelembe veszik a végül 2013. június végén megszületett politikai megállapodást. [1] HL L 298., 2012.10.26., 1. o. [2] COM (2013) 450. [3] A számadatok egy tizedesjegyre vannak kerekítve és nem sértik a többéves pénzügyi keretről szóló rendelettervezet 9g. cikkét. [4] Magában foglalja a Bizottság által kezdeményezett technikai segítségnyújtáshoz való 0,35 %-os hozzájárulást, amelyet le kell vonni az erre a költségvetési jogcímcsoportra beállítandó összegből. [5] Magában foglalja a Bizottság által kezdeményezett technikai segítségnyújtáshoz való 0,35 %-os hozzájárulást, amelyet le kell vonni az erre a költségvetési jogcímcsoportra beállítandó összegből. [6] Az Európai Tanács 2013. júniusi következtetéseinek 18. pontja. [7] COM(2013) 495, COM(2013) 496, COM(2013) 501, COM(2013) 505 és COM(2013) 506, 2013.7.10. [8] COM(2013) 503, 2013.7.10.